**OSNOVNA ŠKOLA LUČKO**

**PUŠKARIĆEVA 102**

**10 250 LUČKO**

KLASA: 400-01/20-01/04

URBROJ: 251-167-03-20-1

U Zagrebu 26. lipnja 2020.

Na temelju odredbi Zakona o fiskalnoj odgovornosti (NN 111/18) i odredbi Uredbe o sastavljanju i predaji Izjave o fiskalnoj odgovornosti (NN 95/19), a uz prethodnu suglasnost Školskog odbora od 2. srpnja 2020. godine, ravnatelj Osnovne škole Lučko, mr. sc. Pavo Šimović donosi:

**ODLUKU O SUKCESIVNOM POKRIĆU MANJKA I TROŠENJU VIŠKOVA IZ PRETHODNIH RAZDOBLJA**

Članak 1.

Ovom Odlukom o sukcesivnom pokriću manjka i trošenju viškova iz prethodnih razdoblja (u daljnjem tekstu: Odluka) utvrđuje se procjena rezultata poslovanja za proteklu proračunsku godinu te način pokrića planiranog manjka prihoda i primitka koji se prenosi i planira u proračunu sljedeće tri godine.

Članak 2.

Procjena planiranog proračunskog manjka iz članka 1. ove Odluke temelji se na procjeni iz Financijskog izvještaja JLP(R )S za proteklu godinu i procjeni rezultata za narednu godinu.

Članak 3.

U svrhu uravnoteženja proračuna, nakon uključivanja dijela projiciranog proračunskog manjka, kao i nastanka pružanja javnih usluga zadovoljavajuće kvalitete, nastavit će se s poduzimanjem svih mjera za pravodobno prikupljanje i ostvarivanje proračunskih prihoda, uz maksimalno poštivanje načela ekonomičnosti i učinkovitosti prilikom trošenja proračunskih sredstava, a kako bi ostvareni prihodi bili dostatni za pokriće dijela prenesenog manjka te rashoda i izdataka u skladu s definiranom dinamikom.

Članak 4.

Viškovi iz prethodnog razdoblja nastali kao posljedica više doznačenih sredstava od Osnivača vraćaju se Osnivaču sukladno naputku Gradskog ureda za obrazovanje, a viškovi iz prethodnog razdoblja nastali kao posljedica zadržanih, neutrošenih vlastitih prihoda koristiti će se za pokriće manjkova u narednim razdobljima ili na način predviđen Financijskim planom i Planom nabave.

Članak 5.

Ova Odluka stupa na snagu danom donošenja, a objavit će se na web stranici Škole i oglasnoj ploči Škole.

Ravnatelj

mr. sc. Pavo Šimović

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_